داغلیق قاراباغ پروبلمینین حلینین یوبانماسی بؤلگه دؤولتلری اوچون ریسکی آرتیریر.
بو سؤزلری آخار. آذ-آ آچیقلاماسیندا پولیتولوگ توفیق عباسوو دئییب. پولیتولوگون سؤزلرینه گؤره، تورکییهنین داغلیق قاراباغ موناقیشهسینین حلی ایستیقامتینده روسییا ایله یاخینلاشماسی، حتی آچیق دانیشیقلارا گئتمهسی اؤزلویونده مثبت حادثهدیر:
«داغلیق قاراباغ پروبلمینین حلینین یوبانماسی بؤلگه دؤولتلری اوچون ریسکی آرتیریر. بونو باشا دوشن آنکارا و موسکوانین حاضیرکی فعاللیغی باشا دوشولندیر. رگیوندا بو ایل گؤزلنیلن موهوم سیاسی پروسسلردن - ارمنیستانین گلن ایلدن پارلامنت ایداره ائتمه سیستمینه کئچمهسیندن، عینی زاماندا، روسییا و آذربایجاندا کئچیریلجک سئچکیلردن سونرا موهوم ایرلیلییشلر استثنا ائدیلمیر. روسییا و آمریکا ایله یاناشی، تورکییهنین، همچینین ایرانین دا پروسسه قوشولماسی عمومی آب-هاوانی دییشهجک و ایروانی کونجه سیخیشدیراجاق. حساب ائدیرهم کی، مسئله نین یوبادیلماسی ایله باغلی ارمنیستانین داغیدیجی فعالیتینین دوردورولماسینین زامانی چوخدان یئتیشیب. عکس تقدیرده بؤیوک گوجلر ده چوخ یاخشی درک ائدیرلر کی، بو پروسسی اوزون مدت «صولح چرچیوهسینده» ساخلاماق مومکون دئییل».
azb_Arab azb_Arab azb_Arab